**Referat af bestyrelsesmøde lørdag den 25. april 2009 hos Barbara Greisen i Virum**

***Til stede: Annette Gregersen, Helle Boelt Hindsgaul, Kirsten Kirkelund, Ulla Pedersen, Bo Due Skovsbøll, Marianne Villemoes, Frank Østergaard. Lisbeth Verstraete Hansen (CBS) deltog som gæst.***

***Kasserer Barbara Greisen deltog under punktet foreningens økonomi.***

***Afbud: Tine Brandt, Jytte Mulbjerg, Lisbeth Østergaard.***

***Dagsorden godkendt, dog udgår pkt. 4:***[***Kort***](http://www.fransklaererforeningen.dk/fusion/files/articles.php?article_id=21)***nyt fra formanden o.a.***

**1. Frank Østergaard dirigent**

**2. Helle Boelt Hindsgaul referent.**

**3. Referat fra sidste møde godkendt.**

**4. Folkeskolefraktionen**

**Har holdt kursus med Sproglærerforeningens Fransk Fagudvalg: Der var 24 deltagere, vi vil gerne have flere med. Meget inspirerende oplæg fra Institut Français: Simulation globale hvor de mundtlige færdigheder blev sat i sving. Forskellige**[**spil**](http://www.fransklaererforeningen.dk/fusion/files/articles.php?article_id=21)**sat i gang af Cécile Black var også meget engagerende for deltagerne. Efter den dejlige buffet var der oplæg og workshop om prøverne.**

**Den 1. maj går vi i gang med planlægningen af næste års kursus.**

**Hvor vi dog mangler en overordnet politisk sprogdebat, krav om obligatoriske sprogfag og et boost som naturfagene fik! Vi hilser Sproglærerforeningens nye sprogpolitik**[**velkommen**](http://www.fransklaererforeningen.dk/fusion/files/articles.php?article_id=21)**.**

**5. Professionshøjskolerne, læreruddannelsen**

**Efter sommerferien: 10 tilmeldte meritlærere på Zahle, 26 på fortsætterholdet, 6 nye almindelige studerende - dvs. 1 nyt**[**hold**](http://www.fransklaererforeningen.dk/fusion/files/articles.php?article_id=21)**! Næste år igen: 8 ordinære studerende. Det bliver det eneste sted med fransk som linjefag. Men der er dog lærerkræfter der kan tage nye hold andre steder. Der bliver mulighed for at tage 4 linjefag. Det kan give lidt til fransk for særligt ambitiøse studerende? I fagbladet Folkeskolen var der i denne uge debat om området, og undervisningsministeren kom der med udmeldingen om de 4 mulige linjefag.**

**Annette vil igen rykke for svar på sin henvendelse hos undervisningsministeren.**

**6. Universiteterne**

**Er indstillede på at gøre en indsats for faget. Ikke mange ansøgende studerende med fransk som 1. prioritet. På KU er der et kæmpefrafald på fransk (40 % fra 1.-2. år, 70 % fra 2.-3. år) Timetallet er faldet med 60 % over en årrække, dvs. at der er meget selvstudium. Det ser ikke ud til at søgningen stiger. Der lægges megen vægt på kommunikationsfag frem for egentlige sproglige uddannelser, måske frygter man at det 'skræmmer' studerende væk.**

**Fra møde med DI o.a. : Der er en fælles interesse i at kæmpe for at forbedre sprogenes situation. Der er enighed om at arbejde for at danskerne kan flere sprog, [tidligere](http://www.fransklaererforeningen.dk/fusion/files/articles.php?article_id=21" \o "Click to Continue > by Browse to Save)sprogstart og at bygge på de sproglige kompetencer der findes (modersmål fx).**

**7. Gymnasierne**

**Inden påske kom der en aftale om ændring af gymnasiereformen hvor forligspartierne indgik et politisk kompromis. En god ting er at man undtagelsesvist kan nøjes med et fag i studieretningsprojekt, fx fransk som studieretningsfag A. Måske nogle muligheder, bl.a. kan elever med 3 sprogfag vælge at løfte matematik fra C til B i stedet for at løfte et naturvidenskabeligt fag fra C til B, men der er også 'sprograbat' (mulighed for begynder B i stedet for begynder A) hvis eleven tager flere naturvidenskabelige fag på A-niveau. Elever med 4 sprogfag behøver ikke at løfte deres naturvidenskabelige fag fra C til B. Det har næppe afgørende betydning at der nu gives karakter i almen sprogforståelse for karakteren tæller ikke med. Nedskæring af antal eksamener fra 11 til 9 frigør mange penge - der kan bruges bl.a. til sproghold!**

**8. Økonomien i Fransklærerforeningen**

**Der er 533 betalende medlemmer nu. Desværre har ikke alle meldt deres mailadresser og deres ansættelsessted. Der er 80 restanter. Nogle er røget ud af systemet fordi de tror at det bliver betalt over pbs, men andre er også holdt som lærere.**

**Så lige nu ser det fint ud med økonomien. Dejligt med de mange annoncepenge til forårets Fransk Nyt.**

**Helle og Barbara sætter sig sammen ultimo juni for at arbejde med budget.**

**Ulla og Barbara taler sammen om de medlemmer der ikke har betalt endnu. Ulla sender e-mails til dem vi har adresser på. Frank og Bo hjælper med at sende almindeligt brev ud til resten.**

**Det er kun vores medlemmer der kan deltage i foreningens kurser.**

**Vi beder Lisbeth sende bestyrelsen et budgetoverslag over udgifter til rejse, ophold mv. forud for et kommende CEO-møde.**

**9. Seminar på CIEP i Sèvres for kursusansvarlige**

**Finder sted i juli. De vil gerne have at der kommer nogen med fra Danmark. Pt. ser det ikke ud til at vi har nogen der kan tage med. Vi tænker over det.**

**10. Anvendelsesorientering af undervisningen**

**Ændringerne af gymnasiereformen peger på at sprogfagene skal være mere 'anvendelsesorienterede'. Vi kan kun pointere at franskfaget allerede er anvendelsesorienteret. At forstå sprogfagenes nedtur som et resultat af manglende anvendelsesorientering af undervisningen var der ikke umiddelbart forståelse af. Vi mangler desuden en forklaring på ordets betydning.**

**11. Regionerne, kurser og årsmøde**

**Oplæg fra Tine til årsmøde for regionalrepræsentanter. Vi regner med at det kører.**

**Marianne har forsøgt at stable regionalkurser på benene. Desuden har hun kontakt til folk om kurser til regionerne, fx Dorthe Myrup (Vietnam) og Margrethe Højlund (fortællinger). Det er skuffende at der kun kommer ét årskatalog fra GL med foreningernes kurser. Dog kommer der et lille supplerende opslag til december, men det er ikke nok.**

**12. Generalforsamling den 14. november**

**Det skal være i København. Frank undersøger hvor det kan være (Ørestad eller Gl. Hellerup kunne være en mulighed). I f.t. 200-årsjubilæet for franskundervisning i Danmark: Tilbud fra Maison de la France / Det franske turistkontor om at komme med folk fra Frankrig og lave en præsentation og en dégustation. Vi skal have fat i ambassaden. En idé at afholde et kursus som en del af generalforsamlingen. Frank indkalder over Fransklisten.**

**13. Opstilling til bestyrelsen**

**Bo udtræder p.g.a. orlov ifm nyt job som oversætter i Bruxelles. Lisbeth Verstraete Hansen (CBS) vil gerne deltage i bestyrelsen. Kirsten Kirkelund stopper – efter 20 års arbejde til gavn og glæde for foreningen. Men der skal jo så findes en ny der bl.a. kan styre en stor pengekasse. Vi finder ud af hvem der i øvrigt er på valg, og hvem der genopstiller.**

**16. Fransk Nyt**

**Ikke noget at tilføje. Vi glæder os til bladet der er på trapperne. Næste tema bliver tegneserier.**

**Annonce i Fransk Nyt i kommende nummer om Materialebanken**

**17. Kurser**

**Ulla refererede:**

**Har afsluttet det sidste udviklingskursus om Ny grammatik. Regnskabet ligger hos revisoren og hos Kirsten til udbetaling**

***Nye udviklingskurser:***

**Fokuseret Lytning: er igangsat i marts måned. Mødes igen i maj måned: Brugerbetalte kurser er udbudt til efteråret 2009.**

**Læsning af non-litterære tekster: Første møde d. 1.-2. maj. Brugerbetalte kurser er udbudt til foråret 2010.**

**Cooperative learning i sprogundervisningen. Første møde d. 8.-9. oktober**

***Brugerbetalte kurser***

**Sidste gang aflagde Ulla regnskab for to brugerbetalte kurser: Sprog og kulturforståelse for HHX og Sprog kultur og IT**

**Har også afsluttet de brugerbetalte kurser i Grammatik.**

**Mangler dog regning for maden fra kurset på Langkær Gymnasium. Ulla regner med et lille overskud på grammatikkurserne (i alt 3 stk) på ca. 15.000 kr.**

***Andre kurser***

**Ulla Palmgren og Marianne Villemoes arbejder på Paris-kurset i september 2009. En god idé at oprette en konto specielt til kurset. Der er 27 tilmeldte, inkl. arrangørerne.**

**Québec-kurset (Lars Damkjær og Signe Flyckt Damkjær) i uge 41 og 42 i år kører også med et pænt deltagerantal.**

**19. Hjemmeside**

**Medlemsliste lægges på Materialebanken i ugen der kommer. 260 har ikke modtaget mail om materialebanken + et ukendt antal medlemmer hvor Ullas mailudsendelse er blevet opfattet som spam. Ulla arbejder på at få det fikset. Hun og Barbara skal sammenligne lister. Vi lovede alle sidste gang at lægge et forløb ind: Vi skal vise kollegerne det gode eksempel. Materialebanken skal foruden medlemslisten der ikke uden videre kan lægges offentligt ud, også indeholde eksamenstekster og -materialer og er derfor forbeholdt lærere (medlemmer af Fransklærerforeningen). Hjemmesiden er tænkt som et supplement, ikke en 'konkurrent' til resultaterne af det store arbejde som emu-redaktør Jens Peder Weibrecht gør for fransk på emu'en. Der kommer link til emu'en og formentlig også omvendt.**

**20. Sprogpolitisk status**

**Alle erkender at der skal gøres noget ved sprogenes betrængte situation, men der mangler meget at der bliver fulgt op konkret på alle niveauer, selvom politikerne nok vil mene at de nu bl.a. med ændringerne af gymnasiereformen fra før påske har "gjort noget". Der mangler dog et effektivt incitament for skolerne til at oprette flere sproghold (franskhold).**

**21. Næste bestyrelsesmøde**

**Afholdes den 29. august**

**22. Evt.**

**Vær opmærksom på hjælpemidler, fx må oversættelsesprogrammer og on-line ordbøger ikke anvendes til eksamen.**